Ehdotus neuvoston asetus asetuksen (EY) N:o 2287/2003 muuttamisesta Grönlannin vesillä olevien kalastusmahdollisuuksien /* KOM/2004/0545 lopull. */





Ehdotus NEUVOSTON ASETUS asetuksen (EY) N:o 2287/2003 muuttamisesta Grönlannin vesillä olevien kalastusmahdollisuuksien (komission esittämä) PERUSTELUT Neuvoston asetuksessa (EY) N:o 2287/2003 vahvistetaan vuodelle 2004 yhteisön vesialueilla ja yhteisön aluksiin sellaisilla muilla vesialueilla, joilla pyyntirajoitukset ovat tarpeen, sovellettavat eräiden kalakantojen ja kalakantaryhmien kalastusmahdollisuudet ja niihin liittyvät edellytykset. Asetukseen tarvitaan muutoksia kansainvälisten sopimusten johdosta. Euroopan talousyhteisön sekä Tanskan hallituksen ja Grönlannin maakuntahallituksen välisen kalastussopimuksen neljännen pöytäkirjan voimassaolo päättyy 31 päivänä joulukuuta 2006. Pöytäkirjan 14 artiklan mukaisesti väliarviointi oli kuitenkin määrä saada loppuun 30 päivänä kesäkuuta 2003. Muutettu pöytäkirja kattaa 1 päivän tammikuuta 2004 ja 31 päivän joulukuuta 2006 välisen ajan. Vaikka taloudellinen korvaus säilyy 42 820 000 eurona vuodessa, kalastusmahdollisuuksien korvauksena maksettava budjettituki (31 760 679 euroa) ja kalastuspolitiikan rakenneuudistuksen osalta maksettava budjettituki (11 059 321 euroa) erotetaan nykyisin selvästi toisistaan. Kalastusmahdollisuuksista maksettava korvaus perustuu muun muassa seuraaviin muutoksiin: - kiintiöiden lisääminen tieteellisten lausuntojen mukaisesti 800 tonnilla ruijanpallaksen osalta, 4 200 tonnilla itäisten vesien grönlanninpallaksen osalta ja 4 000 tonnilla läntisten vesien katkarapujen osalta, - arktista taskurapua koskevan 1 000 tonnin suuruisen kiintiön käyttöönotto tieteellisten lausuntojen mukaisesti, - kaikkia sivusaaliita koskevan 2 000 tonnin suuruisen kiintiön käyttöönotto. Olisi toteutettava tarvittavat toimenpiteet sopimuksen täytäntöön panemiseksi yhteisön lainsäädännössä. Neuvostoa pyydetään hyväksymään tämä ehdotus mahdollisimman nopeasti, jotta kalastajat voivat suunnitella kalastuskauden toimintansa. Ehdotus NEUVOSTON ASETUS asetuksen (EY) N:o 2287/2003 muuttamisesta Grönlannin vesillä olevien kalastusmahdollisuuksien EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen, ottaa huomioon elollisten vesiluonnonvarojen säilyttämisestä ja kestävästä hyödyntämisestä yhteisessä kalastuspolitiikassa 20 päivänä joulukuuta 2002 annetun neuvoston asetuksen (EY) N:o 2371/2002 [1] ja erityisesti sen 20 artiklan, [1] EYVL L 358, 31.12.2002, s. 59. sekä katsoo seuraavaa: (1) Euroopan talousyhteisön sekä Tanskan hallituksen ja Grönlannin maakuntahallituksen välisessä kalastussopimuksessa määrätyistä kalastusta koskevista edellytyksistä tehtyä neljättä pöytäkirjaa muuttavan pöytäkirjan tekemisestä 28 päivänä kesäkuuta 2004 annetussa neuvoston asetuksessa (EY) N:o 1245/2004 [2] vahvistetaan yhteisön kalastusmahdollisuudet Grönlannin vesillä. Olisi toteutettava tarvittavat toimenpiteet sopimuksen tulosten täytäntöön panemiseksi. [2] EUVL L, 237, 8.7.2004, s. 1. (2) Yhteisön vesialueilla ja yhteisön aluksiin sellaisilla muilla vesialueilla, joilla pyyntirajoitukset ovat tarpeen, sovellettavien eräiden kalakantojen ja kalakantaryhmien kalastusmahdollisuuksien ja niihin liittyvien edellytysten vahvistamisesta vuodeksi 2004 19 päivänä joulukuuta 2003 annettua neuvoston asetusta (EY) N:o 2287/2003 [3] olisi sen vuoksi muutettava vastaavasti, [3] EUVL L 344, 31.12.3003, s. 1. ON ANTANUT TÄMÄN ASETUKSEN: 1 artikla Muutetaan asetuksen (EY) N:o 2287/2003 liite IC tämän asetuksen liitteen mukaisesti. 2 artikla Tämä asetus tulee voimaan kolmantena päivänä sen jälkeen, kun se on julkaistu Euroopan unionin virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä Neuvoston puolesta Puheenjohtaja LIITE Muutetaan asetuksen (EY) N:o 2287/2003 liite seuraavasti: a) Lisätään lestikalaa alueilla V ja XIV (Grönlannin vedet) koskevan kohdan jälkeen kohta seuraavasti: >VIITTAUS KAAVIOON> b) Lisätään turskaa alueilla I ja II b koskevan kohdan jälkeen turskaa Grönlannin vesillä koskeva kohta seuraavasti: >VIITTAUS KAAVIOON> c) Korvataan ruijanpallasta alueilla V ja XIV (Grönlannin vedet) koskeva kohta seuraavasti: >VIITTAUS KAAVIOON> d) Lisätään pohjankatkarapua alueilla V ja XIV (Grönlannin vedet) koskevan kohdan jälkeen kohta seuraavasti: >VIITTAUS KAAVIOON> e) Korvataan grönlanninpallasta alueilla V ja XIV (Grönlannin vedet) koskeva kohta seuraavasti: >VIITTAUS KAAVIOON> f) Lisätään kampelakaloja alueella Vb koskevan kohdan jälkeen kohta seuraavasti: >VIITTAUS KAAVIOON>